อาร์-ทรูธ

รอนนี แอรอน คิลลิงส์ (Ronnie Aaron Killings; 19 ค.ศ. 1972(1972--)) เป็นนักมวยปล้ำอาชีพ, นักแสดง และแร็ปเปอร์ชาวอเมริกันที่เซ็นสัญญากับWWEในนาม อาร์-ทรูธ (R-Truth) เดิมใช้นาม เค-ควิก (K-Kwik) สมัย WWF เขาเคยปล้ำให้TNAในนาม เค-ครัช (K-Krush) และ รอน "เดอะทรูธ" คิลลิงส์ (Ron "The Truth" Killings) และเป็นชาวอเมริกัน-แอฟริกันคนแรกที่ได้แชมป์โลกเฮฟวี่เวท NWA
ประวัติอาชีพ.
ทรูธได้เปิดตัวในสแมคดาวน์ 29 สิงหาคม 2008 และได้รับรางวัลสแลมมีอะวอร์ดประจำปี 2008 สาขา Best Musical Performance ทรูธได้ร่วมปล้ำอิลิมิเนชั่น แชมเบอร์เป็นครั้งแรกชิงแชมป์โลกเฮฟวี่เวทโดยคริส เจริโคคว้าแชมป์ไปได้ ในรอว์ 24 พฤษภาคม ได้คว้าแชมป์ยูเอสสมัยแรกจากเดอะมิซ ก่อนจะเสียคืนให้มิซแบบสี่เส้าในรอว์ 14 มิถุนายน ในซัมเมอร์สแลม (2010)ได้เข้าร่วมทีม WWE ปล้ำแท็กทีมคัดออก 7 คน นำทีมโดยจอห์น ซีนาเจอกับทีมเดอะเน็กซัส 7 คน แต่ก่อนถึงซัมเมอร์สแลม เดอะเกรทคาลีได้ถูกเน็กซัสลอบทำร้ายจนไม่สามารถร่วมปล้ำได้ โดยแดเนียล ไบรอัน อดีตสมาชิกเน็กซัสเข้าร่วมแทน และเอาชนะไปได้สำเร็จ ในรอว์ 11 เมษายน 2011 ได้สิทธิ์ผู้ท้าชิงแชมป์ WWEในแมตช์สามเส้ากับจอห์น ซีนาและเดอะมิซ(แชมป์)ในเอ็กซ์ตรีมรูลส์ (2011) แต่ในรอว์ต่อมาก็เสียสิทธิ์ผู้ท้าชิงก่อนจะกลายเป็นฝ่ายอธรรม ในแคปิเทล พูนิชเมนท์ ทรูธได้ชิงแชมป์ WWE กับซีนาแต่ไม่สำเร็จ
ทรูธได้ร่วมทีมกับเดอะมิซในนามออซัม ทรูธเป็นคู่หูคู่เกรียนคอยรังแกชาวบ้านจนถูกทริปเปิลเอช ประธาน COO สั่งไล่ทั้งคู่ออก ออซัม ทรูธได้เข้าไปรุมทำร้ายทริปเปิลเอช ทำให้นักมวยปล้ำคนอื่นต้องช่วยกันห้าม จึงถูกทริปเปิลเอชสั่งจับโยนออกไปนอกอาคาร ในเฮลอินเอเซล (2011)หลังแมตช์3เส้าชิงแชมป์ WWEนั้น ออซัม ทรูธได้แอบมุดเข้ามาในกรงเหล็กและทำร้ายซีนา, พังก์, อัลเบร์โต เดล รีโอ รวมทั้งกรรมการ และตากล้อง ทำให้ทริปเปิลเอช, จอห์น โลรีนายติส และนักมวยปล้ำคนอื่นๆ ต้องออกมาช่วย ทริปเปิลเอชเลยเรียกตำรวจมาจับออซัม ทรูธออกไปท่ามกลามความชุลมุลวุ่นวาย ก่อนจะกลับมาและร่วมปล้ำในเซอร์ไวเวอร์ซีรีส์ (2011)แพ้จอห์น ซีนาและเดอะร็อก ในรอว์ 21 พฤศจิกายนได้ถูกมิซหักหลังด้วยการจับใส่ Skull-Crushing Finale กับพื้นทางเดินเปิดตัว แท้จริงแล้วนั้นทรูธนั้นถูกแบนเป็นเวลา 30 วันจากข้อหาไม่ผ่านการตรวจสุขภาพของ WWE
ในรอว์ 26 ธันวาคม 2011 ได้กลับมาเป็นฝ่ายธรรมะและเล่นงานมิซ ก่อนจะหยิบไมค์มาบอกว่า ฉันจัดการเสร็จแล้วตอนนี้ แต่ความสนุกมันอยู่ไหนล่ะ ต่อจากนี้ไปจะเป็นเวลาแก้แค้นของฉันแล้ว ในเรสเซิลเมเนีย ครั้งที่ 28ได้ร่วมทีมของทีโอดอร์ ลองแพ้ทีมของจอห์น โลรีนายติส ในรอว์ 30 เมษายน 2012 ได้คว้าแชมป์แท็กทีม WWEร่วมกับโคฟี คิงส์ตัน ก่อนเสียให้แดเนียล ไบรอันและเคนในไนท์ออฟแชมเปียนส์ (2012) จากนั้นทั้งคู่ก็แยกทีมกัน ต่อมาได้ชิงแชมป์ยูเอสกับซีซาโรทั้งในเซอร์ไวเวอร์ซีรีส์ (2012) และแต่ก็แพ้ทั้งสองครั้ง ก่อนจะพักปล้ำเพราะได้รับบาดเจ็บเป็นแผลฉีกที่บริเวณเข่า และกลับมาในเดือนกุมภาพันธ์ 2013 ในเรสเซิลเมเนีย ครั้งที่ 31ได้ร่วมไต่บันไดชิงแชมป์อินเตอร์คอนติเนนทัล แต่ไม่สำเร็จ ปี 2016 ได้ร่วมทีมกับโกลดัสต์ในนาม Golden Truth
ในเดือนตุลาคม 2017 มีรายงานว่าเขาได้รับอาการบาดเจ็บที่ไหล่ ก่อนจะโพสต์วิดีโอผ่าน Twitter ระบุว่าเพิ่งผ่าตัดเสร็จสิ้น ในปี 2018 ได้เป็นผู้ชนะรายการ Mixed Match Challenge ซัซั่น 2 ร่วมกับคาร์เมลลา ทำให้ทั้งคู่ได้สิทธิ์เข้าร่วมแมตช์รอยัลรัมเบิล 2019 ทั้งชายและหญิงเป็นลำดับสุดท้ายคนที่ 30 แต่ทรูธถูกไนอา แจ็กซ์ออกมาทำร้ายแย่งสิทธิ์ไป เพียง 2 วันต่อมาก็ได้แชมป์ยูเอสเป็นสมัยที่ 2 จากชินซูเกะ นากามูระ ก่อนเสียให้ซามัว โจ ต่อมาได้เป็นเทพแห่งการครองแชมป์ 24/7<ref name="5/20/19"></ref> ในปี 2022 ทรูธได้รับบาดเจ็บอีกครั้งต้องพักเป็นเวลานาน และกลับมาอีกครั้งในรอบ 1 ปีในศึกเซอร์ไวเวอร์ซีรีส์ 2023 ก่อนจะกลับมารวมทีมกับเดอะมิซอีกครั้งในนามออซัมทรูธ และสามารถคว้าแชมป์รอว์แท็กทีมร่วมกันได้เป็นครั้งแรกในเรสเซิลเมเนีย ครั้งที่ 40และยังเป็นชัยชนะในเมเนียครั้งแรกของอาร์-ทรูธ ก่อนเสียแชมป์ให้เดอะ จัดจ์เมนท์ เดย์
ในเดือนมิถุนายน 2025 ได้ถูก WWE ปล่อยตัวออกจากสมาคมโดยไม่ได้รับการต่อสัญญา หลังจากทำงานกับสมาคมเป็นเวลานานถึง 17 ปี ก่อนจะได้รับการเซ็นสัญญากลับมาในเวลาไม่นานภายใต้ชื่อจริงของเขา รอน คิลลิงส์